آذربایجان شاه ماتچیسی تیمور رجبوو ایسوچرهنین جنوره شهرینده کئچیریلمیش فید گران-پرایسینین قالیبی اولوب.
رئپورت-اون معلوماتینا گؤره، ۳۰ یاشلی قراسمیستر ۹ تورلوق موباریزهنین یئکونوندا ۶ خال الده ائدیب.
او، سونونجو توردا آغ فیقورلارلا ان یاخین ایزلییجیسی، روسییالی یان نئپومنیاشی ایله هئچ-هئچه ائتسه ده، دیگر روسییالی آلئکساندر قریشوک دا هوللان آنیش گیری ایله خالی یاری بؤلوب. نتیجهده رجبوو ان یاخین ایزلییجیلرینی یاریم خال اوستهلهیهرک، لیدئرلیینی قورویوب.
آذربایجانین دیگر تمثیلچیسی شهریار مممدیاروو ایسه ۵ خاللا ۴ - ۱۰-جو یئرلری بؤلوشوب. رجبوو ۲۰ مین آورو، مممدیاروو ایسه ۱۱ مین آورو موکافاتا صاحب اولوب.
فید گقران-پرایسی ۴ سرییادان عبارتدیر. ۲۴ شاه ماتچی بونلارین یالنیز ۳-ده چیخیش ائدیر. آرتیق ۳ سئرییا باشا چاتیب. آکتیوینده ۳۴۰ خال اولان شهریار ممدیاروو ۱-جی، ۲۴۱،۴۳ خالا مالیک تیمور رجبوو ایسه ۲-جی پیللهده قرارلاشیب. ۴-جو سئرییا ۱۵ - ۲۶ نویابردا ایسپانییانین پالما دئ مالیورکا شهرینده تشکیل اولوناجاق. ممدیاروو آرتیق ۳ سئرییایا قاتیلدیغی اوچون سونونجودان کناردا قالاجاق. رجبوو ایسه ایشتیراکچیلار سیاهیسیندا اولاجاق. رئقلامئنته اساساً، ۴ سئرییالیق فیدئ قران-پرایسینین یئکونوندا ایلک ۲ یئری توتان شاه ماتچیلار ادعاچیلار تورنیرینه وثیقه قازانیرلار.
azb_Arab azb_Arab azb_Arab azb_Arab azb_Arab